Jar (Tjumena distrikto)

Jar (, antaŭe vilaĝo Jarovskaja) estas vilaĝo en Tjumena distrikto (Tjumena provinco, Rusio), parto de Jembajeva kampara municipo ().

 Geografio 
Jar situas ĉe la orienta parto de Tjumeno, inter rivero Turo sude kaj la Tobolska landvojo norde, limante okcidente kun Tjumeno kaj oriente kun ĝarden-vilaĝetoj Istoĉnik kaj Istoĉnik-2.

 Loĝantaro 

 Historio 

Komence de la 1860-aj jaroj tie estis 81 kortoj, en kiuj loĝis 263 viroj kaj 266 inoj. Vilaĝanoj kultivis 350 desjatinojn (382 hektarojn) da grenaj kampoj, havis 202 ĉevalojn, 200 bovinojn, 200 ŝafojn, 15 kaprojn kaj 30 porkojn. Lokanoj okupiĝis pri agrokulturo, fiŝkaptado, vendado de ĵuskaptita kaj salita fiŝaĵo, faris jufton kaj bastomatojn, vendadis fojnon.

En 1893 en la vilaĝo estis 115 kortoj kaj loĝis 556 homoj. Funkciis kapelo. En 1901 malfermiĝis alfabetiga lernejo. En 1913 ĝin estris pastro Nikodim Gluĥovcev, instruistino estis Alevtina Jakovlevna Maŝarova.

En 1949–1953 rande de la vilaĝo geologoj boris puton N 3, serĉante nafton, sed je profundeco  trovis kloridnatrian jodobroman mineralakvon. La Sverdlovska Scienc-Esplora Instituto de Kuraclokiologio kaj Fizikoterapio () konkludis ke loka mineralakvo laŭ siaj kuracaj ecoj similas al tiu en Turinsko, Talico kaj Tavdo, do permesis ĝian uzadon en banoterapio kaj trinkadon. La elfluanta akvo havas temperaturon , tage elfluis po . En 1953 la puto estis transdonita al medicina fako kaj en apud ĝi estis kreita termofonta kuracloko "Jar", la plej malnova en Tjumena provinco. En 1975 estis konstruita termofonta kuracejo je 20 litoj kaj transdonita al la Tjumena Distrikta Hospitalo. Meze de la 1980-aj jaroj la kuracejo estis fermita, sed la termofonto plu funkciis ĝis 2006. La  ĝi ekfunkciis denove — kun nova naĝejo, fontanoj, duŝejoj kaj vestejoj. Ekde la  ĝi nomiĝas termofonta ripozejo Istoĉnik Tjumenskij (Fonto Tjumena), enhavas du termofontajn banejojn, hotelon kaj kafejon.

 Vidu ankaŭ 
 Mis (kvartalo)
 Lesobaza

 Eksteraj ligiloj 
 Termofonta ripozejo Istoĉnik Tjumenskij (Fonto Tjumena) 

 Referencoj 

Kategorio:Vilaĝoj de Tjumena distrikto